එම ලිපියේ වැඩිදුරටත් දැක්වෙන්නේ පාස්කු ප්‍රහාරය සිදු වූ සමයේ පැවති රජය සහ පාස්කු ප්‍රහාරය දඩමීමා කරගෙන බලයට පැමිණි රජයත් එය සිදු කළ උන් සොයා නීතිය ඉදිරියට පමුණුවා ඔවුන්ට දඬුවම් කිරීමට උත්සුක නොවන බවටයි.ඔවුන් සෑම විටම මෙම තත්ත්වය ප්‍රයෝජනයට ගෙන ඒ හරහා බාල දේශපාලනයක යෙදෙන බව කාදිනල් හිමිපාණන් නිකුත් කළ නිවේදනයේ වැඩිදුරටත්.දිගින් දිගටම බලධාරීන් වෙතින් සිදු කෙරෙන මෙම මගහැරීම් වලට විරෝධය දැක්වීමක් ලෙස ලබන විසි එක් වන සෙනසුරාදා (21) සියලු කතෝලික, ක්‍රිස්තියානි දේවස්ථානවල සහ නිවෙස් වල කළු කොඩි ඔසවා විරෝධතාවක් දියත් කරන බව මෙම ලිපියේ වැඩිදුරටත් සඳහන්.